มากินหลายครั้งแล้ว ร้านนี้เน้นของทอดฮะ อารมณ์ทงคัตสึ กับพวกคัตสึด้ง ในชุดอาหารมีผักกระหล่ำมาให้ทานกับซอสงาขาว มีซุปมิโซะให้ทานพอคล่องคอ สิ่งที่สั่งทุกครั้งเลยคือหมูสันใน คือมันนุ่มนิ่มมาก ถ้าไม่เคยกัดหมูทงคัตสึขาดด้วยฟันหน้าได้ ควรสั่งสันในฮะ แล้วจะรู้ว่ามันต่าง เรื่องปริมาณจากที่ไปทานครั้งแรกรู้สึกว่าจะลดลงนิดๆ หมูชิ้นเล็กลงหน่อยๆ แต่รสชาติเหมือนเดิม น่าแปลกอยู่นิดๆที่ส่วนใหญ่คนที่มาทานคนเดียวจะเป็นคุณผู้หญิง ฮ่าาา ล่าสุดได้เจอโปรดีๆด้วย ซื้อ1แถม1 ไปคนเดียวทานไม่หมดแน่ๆฮะ พนักงานเลยบอกว่าเอากลับบ้านได้ (ของทอด เอากลับบ้านมันไม่อร่อยเท่ากินในร้านหรอกนะ) แต่ก็โอเค ด้วยความงกและเผื่อมีคนที่บ้านกิน เลยเป็นจุดเริ่มของรีวิวสั่งกลับบ้านครั้งนี้ ภาชนะที่ใส่มาดีเกินคาด คือปิดได้สนิทแนบแน่น ขนาดเดินถือไปมา วางแล้วกลิ้งคว่ำตอนขับรถน้ำจิ้มกับมิโซะก็ไม่หกฮะ ถือว่าทำได้ดีในส่วนนี้จริงๆ ไม่เคยเห็นร้านราคาประมาณนี้ใส่กล่องกลับบ้านดีๆเท่านี้ ส่วนรสชาติเมื่อสั่งกลับ(ค้าง1คืน) ที่คอนโดไม่มีกระทะทอดใหม่ เลยไมโครเวฟล้วนๆ ผลคือทุกอย่างเหมือนกินในร้านยกเว้นความกรอบกับความฟูของผักกระหล่ำ หมูนิ่มเหมือนเดิม นิ่มพอๆกับแป้ง 555' สรุปว่าถ้าเอากลับบ้านก็คงเหลือ3ดาวฮะ ถ้าเอาไปทอดใหม่คิดว่าคงได้ใกล้ๆกับทานที่ร้านละนะ

เรื่องพนักงานที่นี่บริการดีนะ แนะนำดี สุภาพ ไม่มีปัญหา สภาพร้านทั่วๆไปตามประสาร้านในห้าง ที่โต๊ะมีน้ำจิ้มทงคัตสึ ซอสงาขาว และพริกป่นญี่ปุ่นวางไว้ให้เทจนพอใจ ไม่ต้องยกมือขอ 